smcproject/ml-wiki-sentences huggingface dataset:
ഗ്രീക്ക് പുരാണങ്ങളിൽ നിന്നുള്ള രംഗങ്ങൾ ചിത്രീകരിക്കുന്ന ചിത്രങ്ങൾ പലപ്പോഴും പ്രഭുക്കന്മാരുടെ സ്വകാര്യ ഇടങ്ങളിൽ കാണപ്പെടുന്നു.
രക്ഷാധികാരികളുടെ താൽപ്പര്യങ്ങളോ വിജയങ്ങളോ ചിത്രീകരിക്കാൻ ക്ലാസിക്കൽ ചിത്രങ്ങൾ ഉപയോഗിച്ചു.
രക്ഷാധികാരി ജീവിതത്തിലെ മികച്ച കാര്യങ്ങൾ വിലമതിക്കുകയും ബാച്ചസിനെ സമ്പത്തിനും അധികത്തിനും അനുയോജ്യമായ ഉപമയായി കാണുകയും ചെയ്‌തിരിക്കാം.
Notes അവലംബം https://www.uffizi.it/en/artworks/bacchus Archived 2019-04-17 at the Wayback Machine .
https://www.metmuseum.org/toah/hd/pape/hd_pape.htm Posner, Donald.
"Caravaggio's Homo Erotic Early Works."
Institute of Fine Arts, New York University, vol.
12, no.1, 2003, pp. 160-163.
Mancini, Giulio, Giovanni Baglione, and Giovanni Bellori.
Lives of Caravaggio.
London: Pallas Athene, 2005 Chilvers, Ian (2004).
The Oxford Dictionary of Art (3 ed.) .
ISBN 9780198604761 .
പുറംകണ്ണികൾ Bacchus Analysis and Critical Reception Discussion of Hockney's Secret Knowledge (his suggestion that the Old Masters used optical devices) and Caravaggio Iconographic Themes in Art: Bacchus | Dionysos High resolution preview (in Italian) Media related to Bacchus by Caravaggio at Wikimedia Commons
ബാച്ചിലേഴ്സ് ഡിഗ്രി ഇംഗ്ലീഷ് വിലാസം https://ml.wikipedia.org/wiki/Bachelor%27s_degree
ബാച്ചിലർ ഡിഗ്രി എന്നത് ഒരു വിദ്യാഭ്യാസ യോഗ്യതയാണ് .
സാ‍ധാരണയായി നാലു വർഷം കൊണ്ട് പൂർത്തിയാക്കുന്ന വിദ്യാഭ്യാസങ്ങൾക്കാണ് ഈ ഡിഗ്രി നൽകുന്നത്.
പക്ഷേ പല രാജ്യങ്ങളിലും വ്യത്യസ്തമായി ആണ് കാണുന്നത്, രണ്ടു വർഷം മുതൽ ആറു വർഷം വരെ കാലയളവിൽ വ്യത്യാസം വരാവുന്നതാണ്.
പൊതുവായി അണ്ടർ ഗ്രാജുവേറ്റ് ( UG ) കോഴ്സ് എന്നും പറയാറുണ്ട്.
ബാച്ചിലർ ഓഫ് എൻ‌ജിനീയറിങ്ങ് ( BE ), ബാച്ചിലർ ഓഫ് ടെക്കനോളജി ( B Tech ) എന്നിവ ഉദാഹരണങ്ങളാണ്.
ഇന്ത്യയിൽ ഈ രണ്ട് ഡിഗ്രികൾ 4 വർഷങ്ങൾ കൊണ്ടാണ് പൂർത്തിയാക്കേണ്ടത്.
അതേസമയം ബി.എ (BA), ബി.എസ്.സി (BSc), ബി.കോം .
( B.Com. ) ബി.സി.എ. ( BCA )  എന്നീ ഡിഗ്രികൾ 3 വർഷം കൊണ്ട് പൂർത്തിയാക്കേണ്ടവയാണ്.
എൽ.എൽ.ബി, എം.ബി.ബി.എസ്, ബി.ഇ, ബി.ടെക് മുതലായ പ്രൊഫഷണൽ ബിരുദ കോഴ്സുകൾ സെമസ്റ്റർ രീതിയിൽ മൂന്നു മുതൽ അഞ്ചു വരെ വർ‍ഷം കൊണ്ടാണ്‌ പൂർത്തിയാകുന്നത്.
ബി.എ(BA), ബി.എസ്.സി(BSc), ബി.കോം.
(B.Com.), ബി.സി.എ, ബി.ബി.എ. മുതലായ പരമ്പരാഗത ബിരുദ പഠനം മൂന്നു വർഷം കൊണ്ടാണ്‌ പൂർത്തിയാകുന്നത്.
2009 മുതൽ കേരളത്തിൽ (കേരള സർവകലാശാലയിൽ ഒഴികെ) ബി.എ(BA),ബി.
എസ്.സി.(BSc), ബി.കോം.
(B.Com.), ബി.സി.എ., ബി.ബി.എ. മുതലായ പരമ്പരാഗത ത്രിവൽസര ബിരുദതല പഠനം, വാർഷിക രീതി അവസാനിപ്പിച്ച്, പൂർണ്ണമായും ചോയ്സ് ബെയിസ് ഡ് ക്രെഡിറ്റ് ആൻഡ് സെമസ്റ്റർസമ്പ്രദായത്തിലേക്ക് (CCSS)മാറി.
ബാച്ച്‌ലർ ഇംഗ്ലീഷ് വിലാസം https://ml.wikipedia.org/wiki/Bachelor പാർട്ടി ബസിനുള്ളിലെ ബാച്ചിലർ പാർട്ടി
ഒരു അവിവാഹിതൻ അല്ലെങ്കിൽ ബാച്ച്‌ലർ എന്നാൽ വിവാഹം കഴിക്കാത്ത സഹവാസം നടത്താത്ത ആളാണ്.
അവൻ സ്വന്തമായോ സുഹൃത്തുക്കളോടൊപ്പമോ മാതാപിതാക്കളോട് കൂടിയോ താമസിക്കുന്നു.
ഈ അവസ്ഥയിലുള്ള ഒരു സ്ത്രീയെ ചിലപ്പോൾ ബാച്ചിലറെറ്റ് എന്ന് വിളിക്കുന്നു.
ഒരു ബാച്ചിലർ വിവാഹിതനായിരിക്കില്ല.
വിവാഹമോചിതനായ പുരുഷൻ ഡിവോർസിയും (divorcé) ഭാര്യ മരിച്ച പുരുഷൻ വിഭാര്യനാണ് .
ചിലപ്പോൾ ഒരു ബാച്ചിലർ വിവാഹം കഴിക്കാൻ പോകുമ്പോൾ ആ വ്യക്തി ബാച്ചിലർ ആകുന്ന അവസാന ദിവസം ആഘോഷിക്കാൻ ഒരു ബാച്ചിലർ പാർട്ടി സംഘടിപ്പിക്കാറുണ്ട്.
അവലംബം ↑ Bachelors are, in Pitt al.'s phrasing, "men who live independently, outside of their parents' home and other institutional settings, who are neither married nor cohabitating".
ബാച്ച്‌ലർ (വിവക്ഷകൾ)
ബാച്ച്‌ലർ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ബാച്ച്‌ലർ - അവിവാഹിതൻ.
ബാച്ചിലേഴ്സ് ഡിഗ്രി - ഒരു വിദ്യാഭ്യാസ യോഗ്യത.
ബാച്ച്‌ലർ പാർട്ടി - 2012-ലെ മലയാള ചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ബാച്ചിലർ ഓഫ് കൊമേഴ്സ്
കൊമേഴ്സും അനുബന്ധ വിഷയങ്ങളും ഉൾപ്പെട്ട ഒരു ബിരുദ കോഴ്സാണ് ബാച്ചിലർ ഓഫ് കൊമേഴ്സ് അഥവാ ബി.കോം .
ചില സ്ഥലങ്ങളിൽ ബാച്ചിലർ ഓഫ് കൊമേഴ്സ് ةنووةةسوةةظ.
ةةّ
روسو
"وتمرينات
ونبرة
ആൻഡ് അഡ്മിനിസ്ട്രേഷൻ എന്നും ഈ കോഴ്സ് അറിയപ്പെടാറുണ്ട്.
കോമൺവെൽത്ത് രാജ്യങ്ങളിൽ വളരെയധികം പ്രചാരത്തിലുള്ള ഒരു കോഴ്സാണിത്.
യു.കെ.യിൽ ഈ ഡിഗ്രി കോഴ്സ് ലഭ്യമല്ല.
ദൈർഘ്യം
വിവിധ രാജ്യങ്ങളിൽ ഈ കോഴ്സിന്റെ ദൈർഘ്യത്തിൽ വ്യത്യാസമുണ്ട്.
ഓസ്ട്രേലിയ , ന്യൂസിലാൻഡ് , ഇന്ത്യ , ദക്ഷിണാഫ്രിക്ക മുതലായ രാജ്യങ്ങളിൽ 3 വർഷമാണ് ബി.കോം കോഴ്സിന്റെ ദൈർഘ്യം.
കാനഡ , അയർലന്റ് തുടങ്ങിയ രാജ്യങ്ങളിൽ 4 വർഷവും, പാകിസ്താനിൽ 2 വർഷവുമാണ് ഈ കോഴ്സിന്റെ ദൈർഘ്യം.
തുടർപഠനം
ബി.കോം ബിരുദധാരികൾ എം.കോം , എം.ബി.എ. , മാസ്റ്റർ ഓഫ് ഫിനാൻസ്, മാസ്റ്റർ ഓഫ് അക്കൗണ്ടിംഗ് തുടങ്ങിയ ബിരുദാനന്തര ബിരുദ കോഴ്സുകളോ, സി.എ. , സി.എം.എ., സി.പി.എ., സി.ജി.എ. മുതലായ പ്രൊഫഷണൽ അക്കൗണ്ടിംഗ് കോഴ്സുകളോ ആണ് സാധാരണയായി തിരഞ്ഞെടുക്കാറുള്ളത്.
കേരളത്തിലെ സർവകലാശാലകൾ വാർഷികമായും സെമസ്റ്ററായും ബി.കോം കോഴ്സുകൾ നടത്തുന്നുണ്ട്.
കേരളത്തിൽ വളരെയധികം ഡിമാൻഡുള്ള കോഴ്സാണ് ബി.കോം
ബാച്ചിലർ ഓഫ് ടെക്നോളജി ഇംഗ്ലീഷ് വിലാസം https://ml.wikipedia.org/wiki/Bachelor_of_Technology
ബാച്ചിലർ ഓഫ് ടെക്നോളജി മൂന്നു വർഷവും അല്ലെങ്കിൽ നാലു വർഷവും പൂർത്തിയാക്കിയശേഷം ടെക്നോളജിയിൽ ബിരുദം.
ഇതൊരു പ്രൊഫഷണൽ ഡിഗ്രി ആണ്.
സാധാരണയായി ബി.ടെക് എന്ന ചുരുക്കപ്പേരാണ് ബാച്ചിലർ ഓഫ് ടെക്നോളജി അറിയപ്പെടുന്നത്.
അംഗീകൃത സർവകലാശാല അല്ലെങ്കിൽ അക്രഡിറ്റഡ് യൂണിവേഴ്സിറ്റി തല സ്ഥാപനങ്ങളിൽ പഠനം നടത്തുന്ന പ്രോഗ്രാം.
ബി.ടെക് വൈദഗ്ദ്ധ്യം നേടിയ പഠനമാണ്.
കോമൺവെൽത്ത് ഓഫ് നേഷൻസ് , 
യുണൈറ്റഡ് സ്റ്റേറ്റ്സ്, മറ്റിടങ്ങളിൽ ഈ ബിരുദം അംഗീകാരം ലഭിച്ചിട്ടുണ്ട്.
ഇന്ത്യയിൽ, ബാച്ചിലേഴ്സ് ഓഫ് ടെക്നോളജി എഞ്ചിനീയറിംഗ്: ബാച്ചിലേഴ്സ് ഡിഗ്രി 3 വർഷം,(എഞ്ചിനീയറിംഗ് ഡിപ്ലോമക്കി ശേഷം).
എൻജിനീയറിംഗ് കോളേജുകളിലെ രണ്ടാം വർഷ (മൂന്നാം സെമസ്റ്റർ) ബി.ടെക് ബിരുദ കോഴ്‌സ് പ്രവേശനത്തിന് അഡ്മിഷൻ നടത്തുന്നത് ലാറ്ററൽ എൻട്രി പരീക്ഷ (LET) അടിസ്ഥാനമാക്കിയാണ്.
ബാച്ചിലേഴ്സ് ഡിഗ്രി 4 വർഷം,(12്‍ം ക്ലാസ് ശേഷം): ബി.ഈ (ബാച്ചിലർ ഓഫ് എഞ്ചിനീയറിംഗ്) , ബി.ടെക് (ബാച്ചിലർ ഓഫ് ടെക്നോളജി).
അഡ്മിഷൻ സാധാരണയായി എൻജിനീയറിങ് പരീക്ഷയുടെ അടിസ്ഥാനത്തിൽ ആണ്.
ഇന്ത്യയിൽ നിലവിൽ ബി.ടെക് പഠനം റെഗുലർ കോഴ്സുകളും പാർട്ട് ടൈം കോഴ്സുകളും എന്ന നിലയിലും ചെയ്യാൻ സാധിക്കും.
അവലംബം പുറം കണ്ണികൾ www.dtekerala.gov.in
ബാച്ചെ മഡോണ ഇംഗ്ലീഷ് വിലാസം https://ml.wikipedia.org/wiki/Bache_Madonna
1508-ൽ ഇറ്റാലിയൻ ചിത്രകാരനായിരുന്ന ടിഷ്യൻ വെസല്ലി ജോർജിയോണിനെ ശക്തമായി സ്വാധീനിച്ചിരുന്ന അദ്ദേഹത്തിൻറെ യൗവന കാലഘട്ടത്തിൽ തടിയിൽ ചിത്രീകരിച്ച ഒരു എണ്ണഛായാചിത്രമാണ് ബാച്ചെ മഡോണ അഥവാ മഡോണ ആൻറ് ചൈൽഡ്.
ടിഷ്യൻറെ ആദ്യകാല ഭക്തിചിത്രങ്ങളിലൊന്നാണിത്.
ജിയോവന്നി ബെല്ലിനിയെ അനുകരിച്ചാണ് ടിഷ്യൻ, ചിത്രത്തിൻറെ മധ്യഭാഗത്ത് മഡോണ ഇരിക്കുന്നതായി ചിത്രീകരിച്ചതെന്ന് സൂക്ഷ്‌മപരിശോധന സൂചിപ്പിക്കുന്നു.
എന്നിരുന്നാലും, ഇരിപ്പുരീതി കൂടുതൽ അനൗപചാരികമാണ്.
അമ്മയും കുട്ടിയും തമ്മിലുള്ള ആർദ്രമായ ബന്ധത്തിന് ചിത്രത്തിൽ കൂടുതൽ പ്രാമുഖ്യം കൊടുക്കുന്നു.
ഇറ്റാലിയൻ ചിത്രകാരനായിരുന്ന ജോർജിയോൺ ടിഷ്യനെ ശക്തമായി സ്വാധീനിക്കുകയും   യൗവന കാലഘട്ടത്തിൽ ജോർജിയോണിനോടൊപ്പം ചേർന്ന് വെനീഷ്യൻ സ്കൂൾ ഓഫ് ഇറ്റാലിയൻ റിനെയിസൻസ് പെയിന്റിംഗ് സ്ഥാപിക്കുകയും ചെയ്തു.
ഇത് നിറത്തിലൂടെയും മാനസികാവസ്ഥയിലൂടെയും അതിന്റെ സ്വാധീനം കൈവരിക്കുന്നതു കൂടാതെ പരമ്പരാഗതമായി ഫ്ലോറൻ‌ടൈൻ പെയിന്റിംഗുമായി വ്യത്യസ്തതപുലർത്തുന്നു.
ഇത് കൂടുതൽ ലീനിയർ ഡിസെഗ്നോ-ലെഡ് ശൈലിയെ ആശ്രയിക്കുന്നു.
കഴിഞ്ഞകാല വൃത്തിയാക്കലുകളിൽ ചിത്രത്തിന്റെ നിർവചനത്തിന്റെ പലതും നഷ്‌ടപ്പെടാൻ കാരണമായി.
സാങ്കേതിക പഠനം വെളിപ്പെടുത്തുന്നത് ചിത്രകാരൻ ആദ്യം നിവർന്നിരിക്കുന്നതും ക്യാൻവാസിന്റെ മധ്യഭാഗത്തുമായിട്ടാണ് മഡോണയെ ചിത്രീകരിച്ചിരുന്നത്.
ജിയോവന്നി ബെല്ലിനിയുടെ മഡോണ രചനയോട് ഈ ചിത്രം വളരെയധികം സാമ്യതകാണിക്കുന്നു.
1756-ൽ ഈ ചിത്രത്തിൻറെ ആദ്യത്തെ രേഖാമൂലമുള്ള ഉടമ പാരീസിലെ ജീൻ ഡി ജൂലിയന്നയാണ്.
ഈ ചിത്രം പിന്നീട് എക്സ്റ്റെറിന്റെ ഒൻപതാമത് ഏൾ ബ്രൗൺലോ സെസിൽ ഏറ്റെടുത്തു.
അദ്ദേഹത്തിന്റെ കുടുംബ ശേഖരത്തിൽ ഇത് 1888 വരെ തുടർന്നു.
1928-ൽ ജൂൾസ് ബാച്ചെ ഏറ്റെടുക്കുന്നതിന് മുമ്പ് ഇത് നിരവധി സ്വകാര്യ ശേഖരങ്ങളിലൂടെ കടന്നുപോയി.
അദ്ദേഹത്തിന്റെ മരണശേഷം ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ട് 1949-ൽ ഈ ചിത്രം ഏറ്റെടുത്തു.
ചിത്രകാരനെക്കുറിച്ച് 2oopx
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ.
മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു.
ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു.
ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു.
നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
ഗ്രന്ഥസൂചി Francesco Valcanover, L'opera completa di Tiziano , Rizzoli, Milano 1969.
അവലംബം പുറം കണ്ണികൾ Bache Madonna എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) The Bache Madonna on the Metropolitan Museum
ബാച്ച്‌ലർ പാർട്ടി ഇംഗ്ലീഷ് വിലാസം https://ml.wikipedia.org/wiki/Bachelor_Party
അമൽ നീരദ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ബാച്ച്‌ലർ പാർട്ടി .
ഇന്ദ്രജിത്ത് , ആസിഫ് അലി , റഹ്‌മാൻ , കലാഭവൻ മണി , നിത്യ മേനോൻ എന്നിവർ പ്രധാനവേഷങ്ങളിൽ അഭിനയിച്ചിരിക്കുന്ന ഈ ചിത്രത്തിൽ പൃഥ്വിരാജ് സുകുമാരൻ , രമ്യ നമ്പീശൻ , പത്മപ്രിയ എന്നിവർ അതിഥിതാരങ്ങളായി എത്തുന്നു.
അമൽ നീരദ് പ്രൊഡക്ഷൻസിന്റെ ബാനറിൽ അമൽ നീരദ്, വി. ജയസൂര്യ എന്നിവർ ചേർന്നാണ് ചിത്രം നിർമ്മിച്ചത്.
സന്തോഷ് ഏച്ചിക്കാനം , ഉണ്ണി ആർ. എന്നിവർ ചേർന്നാണ് ചിത്രത്തിന്റെ രചന നിർവ്വഹച്ചത്.
അഭിനേതാക്കൾ ഇന്ദ്രജിത്ത് – ഗീവർഗ്ഗീസ് ആസിഫ് അലി – ടോണി റഹ്‌മാൻ – ബെന്നി കലാഭവൻ മണി – അയ്യപ്പൻ നിത്യ മേനോൻ – നീതു വിനായകൻ – ഫക്കീർ ജോൺ വിജയ് – പ്രകാശ് കമ്മത്ത് ജിനു ജോസഫ് – ജെറി കളപ്പുരയ്ക്കൽ ലെന – ഷീല മാത്യൂസ് ആശിഷ് വിദ്യാർത്ഥി – ചെട്ടിയാർ രമ്യ നമ്പീശൻ – അതിഥിവേഷം പൃഥ്വിരാജ് സുകുമാരൻ – അതിഥിവേഷം പത്മപ്രിയ – അതിഥിവേഷം സംഗീതം
ഗാനരചന നിർവ്വഹിച്ചിരിക്കുന്നത് റഫീക്ക് അഹമ്മദ് , സംഗീതസംവിധാനം നിർവ്വഹിച്ചിരിക്കുന്നത് രാഹുൽ രാജ് .
ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു.
ഗാനങ്ങൾ # ഗാനം ഗായകർ ദൈർഘ്യം 1.
"കാർമുകിലിൽ" ശ്രേയ ഘോഷാൽ , നിഖിൽ മാത്യു 4:07 2.
"വിജന സുരഭീ" രമ്യ നമ്പീശൻ , കലാമണ്ഡലം കൊലത്തപ്പള്ളി, കെ.എം. ഉദയൻ 4:01 3.
"ബാച്ച്‌ലർ ലൈഫ്" സുനിൽ മത്തായി 3:28 4.
"കപ്പ കപ്പ" സി.ജെ. കുട്ടപ്പൻ, സുനിൽ മത്തായി, രശ്മി സതീഷ്, ശ്രീചരൺ 3:06 5.
"വി ഡോണ്ട് ഗിവ്" രാഹുൽ രാജ് ft. മെജസ്റ്റിക്ക് 1:12 ആകെ ദൈർഘ്യം: 17:46 വിവാദം
2012 സെപ്റ്റംബർ 8-ന് പകർപ്പകവകാശം ലംഘിച്ച് ഈ സിനിമ ഇന്റർനെറ്റിലേക്ക് അപ്‌ലോഡ് ചെയ്യുകയും ഡൗൺലോഡ് ചെയ്തു കാണുകയും ചെയ്ത 1010 പേർക്കെതിരെ ആന്റി പൈറസി സെൽ കേസെടുത്തു.
തൃശ്ശൂർ ആസ്ഥാനമായ മൂവിചാനൽ എന്ന കമ്പനിക്കായിരുന്നു ഈ സിനിമയുടെ സി.ഡി പകർപ്പവകാശം.
ഇന്റർനെറ്റ് പൈറസി തടയുന്നതിനായി എറണാകുളത്തെ 'ജാദു ടെക് പ്രൈവറ്റ് സൊലൂഷൻ' എന്ന കമ്പനിയുമായി ഇവർ കരാറൊപ്പിട്ടിരുന്നു.
ഇന്റർനെറ്റിൽ ജാദു നടത്തിയ തിരച്ചിലിൽ 10 ദിവസം കൊണ്ട് മുപ്പതിനായിരത്തോളം പേർ സിനിമ കണ്ടു എന്ന് കണ്ടെത്തി.
ബാച്ച്‌ലർ പാർട്ടി യുടെ സി.ഡികൾ പുറത്തിറങ്ങി രണ്ടു ദിവസത്തിനുള്ളിൽ പൈറസി സൈറ്റായ തമിഴ് റോക്കേഴ്‌സിൽ സിനിമയുടെ പകർപ്പ് കണ്ടെത്തി.
സ്ഥിരമായി മലയാള സിനിമകൾ അപ്‌ലോഡ് ചെയ്യുന്ന 16-ഓളം പേരുടെ ഐ.പി. അഡ്രസ്സുകൾ കണ്ടെത്തിയതിനെ തുടർന്നാണ് മൂവിചാനലുടമ സജിതൻ ആന്റി പൈറസി സെല്ലിനു പരാതി നൽകിയത്.
പകർപ്പവകാശ നിയമ ലംഘനം, ഇൻഫർമേഷൻ ടെക്‌നോളജി നിയമലംഘനം തുടങ്ങിയ വകുപ്പുകൾ ചേർത്താണ് കേസെടുത്തത്.
അവലംബം പുറത്തേക്കുള്ള കണ്ണികൾ ബാച്ച്‌ലർ പാർട്ടി ഇന്റർനെറ്റ് മൂവി ഡാറ്റാബേസിൽ ബാച്ച്‌ലർ പാർട്ടി – മലയാളസംഗീതം.
ബാങ്ക്സ് ദ്വീപ് Closer look at Banks Island Topography of Banks Island
ബാങ്ക്സ് ദ്വീപ് കനേഡിയൻ ആർട്ടിക് ദ്വീപസമൂഹങ്ങളിലെ വലിയ ദ്വീപുകളിലൊന്നാണ്.
ഇനുവിക് മേഖലയിൽ സ്ഥിതിചെയ്യുന്നതും വടക്കുപടിഞ്ഞാറൻ പ്രദേശങ്ങളുടെ ഇനുവ്യാലൂട്ട് മേഖലയുടെ ഭാഗവുമായ ഈ ദ്വീപിന്റെ കിഴക്കുവശത്തെ, വിക്ടോറിയ ദ്വീപിൽനിന്ന് പ്രിൻസ് ഓഫ് വെയിൽ‌സ് കടലിടുക്ക് വേർതിരിക്കുകയും അതുപോലെ പ്രധാനകരയിൽനിന്ന് അമുൻഡ്സെൻ ഉൾക്കടൽ, ദ്വീപിനെ തെക്കുഭാഗത്തുനിന്നു വേർതിരിക്കുകയും ചെയ്യുന്നു.
ഈ ദ്വീപിന്റെ പടിഞ്ഞാറുവശത്ത് ബ്യൂഫോർട്ട് കടലാണുള്ളത് .
വടക്കുകിഴക്കു ഭാഗത്ത് മക്ലൂർ കടലിടുക്ക് ദ്വീപിനെ പ്രിൻസ് പാട്രിക് ദ്വീപ് , മെൽവില്ലെ ദ്വീപ് എന്നിവയിൽനിന്നും വേർതിരിയ്ക്കുന്നു.
ശുശ്കനില കാരിബൗവിന്റെ ജന്മദേശമെന്നതുപോലെ, ധ്രുവക്കരടികൾ , കുരുവി , മീവൽപ്പക്ഷി എന്നിവ പോലുള്ള പക്ഷികളേയും ഇവിടെ കണ്ടുവരുന്നു.
68,000 ത്തിൽപ്പരം മസ്കോക്സണുകളുടെ താവളമായ ഈ ദ്വീപിലാണ് ലോകത്തിലാകെയുള്ള മസ്കോക്സണുകളുടെ ഭൂരിഭാഗവും കാണപ്പെടുന്നത്.
2011 ലെ സെൻസസ് പ്രകാരം ഈ ദ്വീപിലെ ആക ജനസംഖ്യ 112 ആയിരുന്നു.
ജനസംഖ്യയിൽ ഭൂരിപക്ഷവും സാച്സ് ഹാർബർ ഗ്രാമത്തിൽ കേന്ദ്രീകരിച്ചിരിക്കുന്നു.
അവലംബം ↑ ↑ Sachs Harbour, HAM Northwest Territories (Census subdivision)
ബാച്ചിയോദ അഗ്നോളോ ഇംഗ്ലീഷ് വിലാസം https://ml.wikipedia.org/wiki/Baccio_D%27Agnolo ഫ്ലോറൻസിലെ ബാർറ്റോലിനി പാലസ്
ഫ്ലോറൻസുകാരനായ ശില്പിയാണ് ബാച്ചിയോദ അഗ്നോളോ .
1462 മേയ് 15-ന് ജനിച്ചു.
ദാരുശില്പിയായി ജീവിതം ആരംഭിച്ചു.
1491-നും 1502-നും ഇടയ്ക്ക് സാന്താമറിയനൊവെല്ല ദേവാലയത്തിലും വിച്ചിയോ കൊട്ടാരത്തിലും ഒട്ടധികം കൊത്തുപണികൾ നിർവഹിച്ചു.
1506-ൽ ഫിയൊറെയിലെ ഭദ്രാസനദേവാലയത്തിന്റെ കുംഭഗോപുരത്തിലെ കൊത്തുപണികൾ പൂർത്തിയാക്കുവാൻ ക്ഷണിക്കപ്പെട്ടു.
എന്നാൽ  മൈക്കൽ ആഞ്ജലൊയുടെ വിമർശനങ്ങൾ മൂലം ആ പണിയുടെ പുരോഗതിക്കു തടസ്സം നേരിട്ടു.
ഒട്ടേറെ കൊട്ടാരങ്ങളും ദേവാലയങ്ങളും നിർമിച്ച അഗ്നോളോയുടെ സ്വാധീനശക്തി, ഫ്ളോറൻസിലെ വാസ്തുവിദ്യാരംഗത്തുണ്ടായ നവോത്ഥാനത്തിന് ഗണ്യമായ പിന്തുണയും ഉത്തേജനവും നല്കി.
എങ്കിലും ഈ പുതിയ പ്രവണതയെ ഫ്ളോറൻസുകാർ വിമർശിച്ചു.
മൈക്കൽ ആഞ്ജലൊ തുടങ്ങി അക്കാലത്തെ പ്രമുഖരായ പല കലാകാരന്മാരുടെയും സന്ദർശനകേന്ദ്രമായിരുന്നു അഗ്നോളയുടെ സ്റ്റുഡിയോ.
1543 മാർച്ച് 6-ന് അഗ്നോളോ അന്തരിച്ചു.
ഇദ്ദേഹത്തിന്റെ മൂന്നു പുത്രൻമാരും വാസ്തുവിദ്യാവിദഗ്ദ്ധന്മാരായിരുന്നു.
അവരിൽ ഏറ്റവും പ്രശസ്തൻ ഗിയൂലിയാനോ ആയിരുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്നോളോ, ബാച്ചിയോ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ Baccio D'Agnolo Piazza Strozzi: Two Drawings by Baccio d'Agnolo and the Problems
ബുകെഡിയ ഇംഗ്ലീഷ് വിലാസം https://ml.wikipedia.org/wiki/Bukedea_District
ഉഗാണ്ടയിലെ കിഴക്കൻ മേഖലയിലെ ഒരു ജില്ലയാണ്, ബുകെഡിയ ജില്ല (Bukedea District) .
കുമി ജില്ല പടിഞ്ഞാറും വടക്കും [[ബുലംബുലി ജില്ല കിഴക്കും സൊറൊങ്കൊ ജില്ലയും മ്ബലെ ജില്ല തെക്കു കിഴക്കും പല്ലിസ ജില്ല തെക്കും അതിരുകളാണ്. ജില്ല ആസ്ഥാനമായ ബുകെഡിയ . ജില്ല ആസ്ഥാനംThe district headquarters at Bukedea are approximately 79 kilometres (49 mi) , by road, south-east of Soroti , the largest city in the Teso sub-region .
2006ജൂലൈ 13 ൽ പാസ്സാക്കിയ പാർലമെന്റ് നിയമപ്രകാരം 2007 ജൂലൈ 1ൻ നിലവിൽ വന്നതാണ് ഈ ജില്ല അതിനുമുമ്പ് കുമി ജില്ല യുടെ ഭാഗമായിരുന്നുBefore that, the district was part of Kumi District .
പുറത്തേക്കുള്ള കണ്ണികൾ Bukedea District Boss Accuses NRM of Abandoning Ideologies Archived 2016-03-03 at the Wayback Machine .
ബീൽസ്റ്റീൻ ഡാറ്റാബേസ്
ഓർഗാനിക് കെമിസ്ട്രിയുടെ മണ്ഡലത്തിലെ ഏറ്റവും വലിയ ഡാറ്റാബേസാണ് ബീൽസ്റ്റീൻ ഡാറ്റാബേസ് (The Beilstein database).
ഇതിൽ ഓരോ സംയുക്തവും അവയുടെ തനതായ ബീൽസ്റ്റീൻ റജിസ്ട്രി നമ്പറിനാൽ അറിയപ്പെടുന്നു.
ശാസ്ത്രഗവേഷണപ്രസിദ്ധീകരണങ്ങളിൽ നിന്നും സമാഹരിച്ച, പരീക്ഷണങ്ങളാൽ നിർദ്ദാരണം ചെയ്യപ്പെട്ട ദശലക്ഷക്കണക്കിന് രാസപ്രവർത്തനങ്ങളെപ്പറ്റിയും രാസവസ്തുക്കളെപ്പറ്റിയുമുള്ള വിവരങ്ങൾ 1771 -മുതലുള്ളവ ഇതിൽ അടങ്ങിയിരിക്കുന്നു.
ഫ്രീഡ്രിക് കൊൺറാഡ് ബീൽസ്റ്റീന്റെ 1881 -ലെ Beilstein's Handbook of Organic Chemistry എന്ന പുസ്തകത്തിൽ നിന്നുമാണ് ഈ ഡാറ്റാബേസിന്റെ ഇലക്ട്രോണിൿ രൂപം ഉണ്ടാക്കിയത്.
2009 മുതൽ ഈ ഡാറ്റാബേസിനെ നിലനിർത്തുന്നതും വിതരണം ചെയ്യുന്നതും "Reaxys" എന്ന പേരിൽ ഫ്രാങ്ക്‌ഫർട്ടിലെ എൽസിവിയർ ഇൻഫൊർമേഷൻ സിസ്റ്റംസ് ആണ്.
പ്രതിപ്രവർത്തനങ്ങളെപ്പറ്റിയും, പദാർത്ഥങ്ങളെപ്പറ്റിയും രൂപങ്ങളെയും ഗുണങ്ങളെയുമെല്ലാം പറ്റിയും 350 ഓളം ഫീൽഡുകളിൽ രാസ-ഭൗതികഗുണങ്ങളെ ഈ ഡാറ്റാബേസിൽ ഉൾക്കൊള്ളിച്ചിരിക്കുന്നു.
സ്രോതസ്സുകളിലേക്കുഌഅ അവലംബങ്ങളും ഇതിൽ ലഭ്യമാണ്.
ജനകീയസാഹിത്യത്തിൽ
ഐസക് അസിമോവിന്റെ ചെറുകഥയായ "ഒരു പേരിലെന്തിരിക്കുന്നു? (What's in a Name?)" (1956) എന്ന കഥയിൽ ബീൽസ്റ്റീന്റെ ബുക്കിനെപ്പറ്റി പരാമർശമുണ്ട്.
ഇവയും കാണുക Dortmund Data Bank List of academic databases and search engines അവലംബം
ബുക്കാനൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഫ്രാൻസിസ് ബുക്കാനൻ - പതിനെട്ടാം നൂറ്റാണ്ടിൽ കേരളം സന്ദർശിച്ച് വിലപ്പെട്ട ചരിത്രക്കുറിപ്പുകൾ രേഖപ്പെടുത്തിയ സഞ്ചാരിയും പ്രകൃതികാരനും, ഭിഷഗ്വരനും.
ക്ലോഡിയസ് ബുക്കാനൻ - ബൈബിൾ മലയാളത്തിലേക്കു പരിഭാഷ ചെയ്യുവാൻ മുൻ‌കൈ എടുത്ത വ്യക്തി ജോൺ ബുക്കാനൻ - ഓസ്ട്രേലിയൻ ദേശീയ ക്രിക്കറ്റ് ടീമിന്റെ മുൻ പരിശീലകൻ
ബുക്കരായൻ ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Bukka_Raya_I Vijayanagara Empire Sangama Dynasty Harihara Raya I 1336-1356 Bukka Raya I 1356-1377 Harihara Raya II 1377-1404 Virupaksha Raya 1404-1405 Bukka Raya II 1405-1406 Deva Raya I 1406-1422 Ramachandra Raya 1422 Vira Vijaya Bukka Raya 1422-1424 Deva Raya II 1424-1446 Mallikarjuna Raya 1446-1465 Virupaksha Raya II 1465-1485 Praudha Raya 1485 Saluva Dynasty Saluva Narasimha Deva Raya 1485-1491 Thimma Bhupala 1491 Narasimha Raya II 1491-1505 Tuluva Dynasty Tuluva Narasa Nayaka 1491-1503 Viranarasimha Raya 1503-1509 Krishna Deva Raya 1509-1529 Achyuta Deva Raya 1529-1542 Sadashiva Raya 1542-1570 Aravidu Dynasty Aliya Rama Raya 1542-1565 Tirumala Deva Raya 1565-1572 Sriranga I 1572-1586 Venkata II 1586-1614 Sriranga II 1614-1614 Ramadeva 1617-1632 Venkata III 1632-1642 Sriranga III 1642-1646
ബുക്കരായൻ ഒന്നാമൻ വിജയനഗരസാമ്രാജ്യത്തിന്റെ രണ്ടാമത്തെ ചക്രവർത്തിയാണ്.
ഇദ്ദേഹം വിജയനഗര സാമ്രാജ്യത്തിന്റെ സ്ഥാപകൻ ഹരിഹരൻ ഒന്നാമന്റെ സഹോദരനായിരുന്നു.
ഹരിഹരനും ബുക്കനും സംഗമ സഹോദരന്മാർ എന്ന് അറിയപ്പെട്ടിരുന്നു
ബുക്കാനീർ കോനെത്തോലി ഇംഗ്ലീഷ് വിലാസം https://ml.wikipedia.org/wiki/Encrasicholina_punctifer
കടൽ വാസിയായ ഒരു മൽസ്യമാണ് ബുക്കാനീർ കോനെത്തോലി അഥവാ Buccaneer  Anchovy.
( ശാസ്ത്രീയനാമം : Encrasicholina punctifer ) .
നെത്തോലി en : Engraulidae (anchovies) കുടുംബത്തിൽപ്പെട്ട മൽസ്യമാണ് ഇവ.
അവലംബം http://www.fishbase.se/summary/558 പുറത്തേക്കുള്ള കണ്ണികൾ ഇതും കാണുക
ബുക്കി അജയി ഇംഗ്ലീഷ് വിലാസം https://ml.wikipedia.org/wiki/Bukky_Ajayi
ഒരു നൈജീരിയൻ നടിയായിരുന്നു സൈനബ ബുക്കി അജയി (2 ഫെബ്രുവരി 1934 - 6 ജൂലൈ 2016).
ജീവിതവും കരിയറും
ബുക്കി അജയി നൈജീരിയയിൽ ജനിച്ചുവളർന്നെങ്കിലും ഫെഡറൽ ഗവൺമെന്റ് സ്കോളർഷിപ്പിന്റെ പിന്തുണയോടെ യുണൈറ്റഡ് കിംഗ്ഡത്തിലെ ഇംഗ്ലണ്ടിൽ ഉന്നത വിദ്യാഭ്യാസം പൂർത്തിയാക്കി.
1965 -ൽ അവർ ഇംഗ്ലണ്ട് വിട്ട് നൈജീരിയയിലേക്ക് പോയി.
അവിടെ 1966 -ൽ നൈജീരിയൻ ടെലിവിഷൻ അതോറിറ്റിയുടെ അവതാരകയായും വാർത്താ അവതാരകയായും ജോലി ആരംഭിച്ചു.
അജയി 1980 കളുടെ അവസാനം മുതൽ 1990 കളുടെ അവസാനം വരെ സംപ്രേഷണം ചെയ്ത നൈജീരിയ ടെലിവിഷൻ പരമ്പരയായ ചെക്ക്മേറ്റിൽ അഭിനയിക്കുന്നതിനുമുമ്പ് 70 കളിൽ വില്ലേജ് ഹെഡ്മാസ്റ്റർ എന്ന ടെലിവിഷൻ പരമ്പരയിൽ അരങ്ങേറ്റം കുറിച്ചു.
അവരുടെ അഭിനയജീവിതത്തിൽ ക്രിട്ടിക്കൽ അസൈൻമെന്റ്, ഡയമണ്ട് റിംഗ്, വിച്ചെസ് തുടങ്ങി നിരവധി സിനിമകളിലും ടെലിവിഷൻ പരമ്പരകളിലും അവർ അഭിനയിച്ചു.
2016 ൽ, നൈജീരിയൻ ചലച്ചിത്ര വ്യവസായത്തിനുള്ള അവരുടെ സംഭാവനകൾ അംഗീകരിക്കപ്പെട്ടു.
2016 ആഫ്രിക്ക മാജിക് വ്യൂവേഴ്സ് ചോയ്സ് അവാർഡ്സിൽ അവരും സാദിഖ് ദബയും ഇൻഡസ്ട്രി മെറിറ്റ് അവാർഡ് സ്വീകരിച്ചു.
2016 ജൂലൈ 6 ന് 82 ആം വയസ്സിൽ ലാഗോസ് സ്റ്റേറ്റിലെ സുരുലേരിയിലുള്ള വസതിയിൽ വച്ച് അജയി അന്തരിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ബുക്കി അജയി
ബുകിറ്റ് ടിഗാപുലുഹ് ദേശീയോദ്യാനം
ബുകിറ്റ് ടാഗപുലുഹ് ദേശീയോദ്യാനം , (ബുകിറ്റ് ടിഗ പുലുഹ്, ബുകിറ്റ് ടിഗാപുലാഹ് എന്നിങ്ങനെയും അറിയപ്പെടുന്നു - ദ തേർട്ടി ഹിൽസ്) കിഴക്കൻ സുമാത്രയിലെ 143.223 ഹെക്ടർ വിസ്തീർണ്ണമുള്ള ഒരു ദേശീയ ഉദ്യാനമാണ്.
ഭൂരിപക്ഷം പ്രദേശങ്ങളും റിയു പ്രവിശ്യയിലും ഒരു ചെറിയ ഭാഗം ജാമ്പി പ്രിവിശ്യയിലുമായി സ്ഥിതിചെയ്യുന്ന ഈ ദേശീയോദ്യാനത്തിൽ പ്രധാനമായും ഉഷ്ണമേഖലാ പ്രകൃതിയുള്ള താഴ്ന്ന നിരയിലുള്ള വനങ്ങളാണുള്ളത്.
വംശനാശ ഭീഷണി നേരിടുന്ന സുമാത്രൻ ഓറങ്ങുട്ടാൻ, സുമാത്രൻ കടുവ, സുമാത്രൻ ആന, ഏഷ്യൻ ടാപിർ അതുപോലെ തന്നെ വംശനാശ ഭീഷണി നേരിടുന്ന നിരവിധിയിനം പക്ഷികളുടേയും അവസാനത്തെ അഭയാർത്ഥികേന്ദ്രമെന്ന നിലയിൽ ഇവിടം പ്രശസ്തമാണ്.
ഈ ദേശീയോദ്യനാം ടെസ്സോ നിലോ കോംപ്ലക്സ് ബയോഡൈവേഴ്സിറ്റി ഹോട്ട്സ്പോട്ടിന്റെ ഭാഗമാണ്.
ഒറാങ് റിമ്പ, താലാങ് മാമാക് എന്നീ തദ്ദേശീയ ഗോത്രവർഗക്കാരുടെ അധിവാസമേഖല ദേശീയോദ്യാനത്തിനു ചുറ്റിനുമുണ്ട്.
ബുക്കാറെസ്റ്റ് ഇംഗ്ലീഷ് വിലാസം https://ml.wikipedia.org/wiki/Bucharest
ബുച്ചാറെസ്റ്റ് ( Romanian : Bucureşti /bu.kuˈreʃtʲ/ ( സഹായം · വിവരണം ) ) റൊമാനിയയുടെ തലസ്ഥാനവും വ്യാവസായിക , വാണിജ്യ കേന്ദ്രവുമാണ്‌.
റൊമാനിയയുടെ തെക്ക് കിഴക്കായി 44°25′N, 26°06′E യിൽ സ്ഥിതി ചെയ്യുന്ന ഈ നഗരം ഡാംബോവിതാ നദിക്കരയിൽ സ്ഥിതി ചെയ്യുന്നു.
അവലംബം ↑ Population of Romania as of July 11 , 2007
ബുക്കാൻ
ബുക്കാൻ ( പേർഷ്യൻ : بوکان , കുർദിഷ് : بۆکان ) ഇറാനിലെ പടിഞ്ഞാറൻ അസർബൈജാൻ പ്രവിശ്യയിലെ ബുക്കാൻ കൗണ്ടിയുടെ തലസ്ഥാനമാണ്.
2016 ലെ കണക്കനുസരിച്ച്, അതിന്റെ ജനസംഖ്യ ഏകദേശം 193,501 ആളുകളോ 56,000 കുടുംബങ്ങളോ ആയിരുന്നുവെന്ന് കണക്കാക്കപ്പെടുന്നു.
സിമിനാറദ് നദിയുടെ കിഴക്ക്ഭാഗത്തായാണ് നഗരം സ്ഥിതി ചെയ്യുന്നത്.
സൊറാനി കുർദിഷ് ഭാഷ സംസാരിക്കുന്ന ഷാഫി കുർദുകളാണ് ഈ കൗണ്ടി മുഴുവൻ തിങ്ങിപ്പാർക്കുന്നത്.
ചരിത്രം ഇസ്ലാമിന് മുമ്പ്
4100 ബി.സി.യ്ക്കും 4400 ബി.സി.യ്ക്കും ഇടയിലുള്ള നിരവധി പുരാവസ്തുക്കൾ ബുക്കാനിൽ നിന്ന് കണ്ടെത്തിയിട്ടുണ്ട്.
ഇറാനിയൻ പീഠഭൂമിയിലെ ആദ്യത്തെ മനുഷ്യവാസ കേന്ദ്രങ്ങളിലൊന്നാണ് ബുക്കാനെന്ന് ഇവിടെനിന്നു കണ്ടെടുത്ത ഈ പുരാവസ്തുക്കൾ സ്ഥിരീകരിക്കുന്നു.
മന്നേയൻ നാഗരികതയുടെ കേന്ദ്രവും ബുക്കനായിരുന്നു.
ഇസ്ലാമിന് മുമ്പുള്ള കാലഘട്ടത്തിൽ ബുക്കാൻ നഗരത്തെ പാർത്തിയൻ സാമ്രാജ്യവും സസാനിയൻ സാമ്രാജ്യവും ഒരു സൈനികപ്പാളയമായി ഉപയോഗിച്ചിരുന്നു.
ഈ കാലഘട്ടത്തിലെ നിരവധി പുരാതന സ്ഥലങ്ങൾ ഇന്ന് ബുക്കാനിൽ അവശേഷിക്കുന്നുണ്ട്.
ഏകദേശം 643-ൽ ബുക്കാൻ നഗരം മുസ്ലീങ്ങളുടെ കൈവശത്തിലെത്തിച്ചേർന്നു.
14-ആം നൂറ്റാണ്ടിന്റെ അവസാനം മുതൽ 19-ആം നൂറ്റാണ്ട് വരെയുള്ള കാലത്ത് ഈ നഗരം മുക്രിയാൻ മേൽക്കോയ്മയുടെ ഭാഗമായിരുന്നു.
ഈ വാഴ്ച്ച ക്ഷയിച്ചപ്പോൾ, ചുറ്റുമുള്ള പല ഗ്രാമങ്ങളും നിയന്ത്രിച്ചിരുന്ന പ്രഭുക്കന്മാരുടെ (ആഘ) ദെഹ്ബോക്രി കുർദുകൾ നഗരത്തിന്റെ നിയന്ത്രണം ഏറ്റെടുത്തു.
ദെഹ്ബോക്രികൾ മുക്രിയാൻ മേൽക്കോയ്മയ്ക്ക് എതിരായിരുന്നു.
വലിപ്പം കുറവാണെങ്കിലും, സാംസ്കാരികമായും രാഷ്ട്രീയമായും ബുക്കാൻ നഗരം ഈ മേഖലയിൽ ഒരു പ്രധാന പങ്ക് വഹിച്ചിരുന്നു.
1940-കളുടെ മധ്യത്തിൽ, നഗരം ഒരു ഹ്രസ്വകാല റിപ്പബ്ലിക് ആയ മഹബാദ് റിപ്പബ്ലിക്കിൽ ഉൾപ്പെടുത്തപ്പെടുകയും ഒരു പ്രിന്റിംഗ് പ്രസ്സിൻറെ സഹായത്തോടെ കുർദിഷ് പുസ്തകങ്ങളും മാസികകളും ഇവിടെനിന്ന് പ്രസിദ്ധീകരിക്കുകയും ചെയ്തു.
പിന്നീട്, പട്ടണത്തിൽ ഒരു കർഷക കലാപം പൊട്ടിപ്പുറപ്പെടുകയും അതിൽ കർഷകർ പ്രഭുക്കന്മാരെ പുറത്താക്കുന്നതിൽ വിജയിക്കുകയും ചെയ്തു.
ഈ കലാപം ഒടുവിൽ സൈന്യത്താൽ നിഷ്കരുണം അടിച്ചമർത്തപ്പെട്ടു.
1950-കൾ വരെ, ബുക്കാൻ ഒരു വലിയ ഗ്രാമമായാണ് കണക്കാക്കപ്പെട്ടിരുന്നതെങ്കിലും അതിനുശേഷം ഇത് ദ്രുതഗതിയിലുള്ള വളർച്ച കൈവരിച്ചു.
1956-ൽ 5,307 മാത്രമായിരുന്ന ജനസംഖ്യ 1976-ൽ 20,579 ആയും 2006-ൽ 149,340 ആയും വർദ്ധിച്ചു.
1979-ലെ ഇറാനിയൻ വിപ്ലവത്തിലും തുടർന്ന് നടന്ന സ്വയംഭരണത്തിനായുള്ള കുർദിഷ് പ്രസ്ഥാനത്തിലും ബുക്കാനിലെ ജനങ്ങൾ പങ്കെടുത്തു.
ഇത് കുർദിഷ് പ്രതിപക്ഷ ഗ്രൂപ്പുകളുടെ നിയന്ത്രണത്തിൻ കീഴിലായെങ്കിലും 1984 ജനുവരി 1 ന് ഇറാനിയൻ സൈന്യം തിരിച്ചുപിടിച്ചു.
ഇസ്ലാമിക് റെവല്യൂഷണറി ഗാർഡ് കോർപ്സിന്റെ അഭിപ്രായത്തിൽ, ഇറാനിലെ അവസാനത്തെ കുർദിഷ് നഗരമായിരുന്നു ബുക്കാൻ.
1988 ഏപ്രിൽ 15-ന് ഇറാഖി വ്യോമസേനയുടെ ബോംബാക്രമണത്തിൽ ഇവിടെ 19 പേർ കൊല്ലപ്പെടുകയും 160 പേർക്ക് പരിക്കേൽക്കുകയും ചെയ്തു.
ചരിത്രപരമായ സ്ഥലങ്ങൾ സർദാർ കാസിൽ
1247-ലെ പേർഷ്യൻ തീയതിയിൽ, സർദാഷ് മേഖലയിൽ നിന്നുള്ള സർദാർ അസീസ് ഖാൻ മൊക്രി, ബുക്കാനിലെ വലിയ ജലസംഭരണിക്ക് സമീപം പണിത കോട്ട, ഇപ്പോൾ അതിന്റെ സ്ഥാപകന്റെ പേരായ സർദാർ അസീസ് ഖാൻ കാസിൽ എന്നാണ് അറിയപ്പെടുന്നത്.
50 മുതൽ 60 മീറ്റർ വരെ വ്യാസവും 13 മീറ്റർ ഉയരവുമുള്ള ഒരു കുന്നിൻ മുകളിലാണ് ഈ കോട്ട നിർമ്മിച്ചിരിക്കുന്നത്, അതിന്റെ പ്രധാന നിർമ്മാണ സാമഗ്രികൾ കളിമൺ മിശ്രിതവും തടികളും ഇഷ്ടികകളുമാണ്.
1325-1351 കാലഘട്ടത്തിൽ (A.H) ഈ കോട്ട യഥാക്രമം ഒരു പോലീസ് ആസ്ഥാനം, തപാലോഫീസ്, ഒരു വിദ്യാലയം എന്നിവയാക്കി മാറ്റുകയും ഒടുവിൽ 1361 A.H-ൽ പൂർണ്ണമായും നശിപ്പിക്കപ്പെടുകയും പകരം പുതിയതായി നിർമ്മിച്ച ഒരു ഘടന ബാസിജ് (പടയൊരുക്കം) സ്റ്റേഷനായി ഉപയോഗിക്കുകയും ചെയ്തു.
അവലംബം ↑ ബുക്കാൻ can be found at GEOnet Names Server , at this link , by opening the Advanced Search box, entering "-3057083"  in the "Unique Feature Id" form, and clicking on "Search Database".
↑ ↑ ↑ ↑ محمودپدرام، ۳۰–۳۵ ↑ نینا ویکتورینا پیگولوسکایا، شهرهای ایران در روزگار پارتیان و ساسانیان، ۳۳.
↑ ↑ ↑ ↑ ↑ ↑ ↑ ↑
ബുകാകെ വിക്കിപീഡിയ സെൻസർ ചെയ്തിട്ടില്ല .
ഈ ലേഖനം കൈകാര്യം ചെയ്യുന്ന വിഷയം സമ്പൂർണ്ണമായി പ്രതിപാദിക്കുന്നതിന് ആവശ്യമായ വിവരങ്ങളോ ചിത്രങ്ങളോ ചിലർക്ക് അപ്രിയകരമോ എതിർപ്പുണ്ടാക്കുന്നതോ ആകാം .
ഒരു താളിലെ ചിത്രങ്ങൾ മറയ്ക്കുന്നതിന് സഹായം:ഒരു ചിത്രം എങ്ങനെ മറയ്ക്കാം നോക്കുക.
ഇംഗ്ലീഷ് വിലാസം https://ml.wikipedia.org/wiki/Bukkake
ഒരു സ്ത്രീയുടെ മുഖത്തോ ദേഹത്തൊ ഒരു പാട് പുരുഷന്മാർ ചേർന്ന് ശുക്ലം വർഷിക്കുന്ന നീലച്ചിത്രങ്ങളിലെ രീതിയെ ആണ് ബൂകാകീ(Bukkake) എന്ന് പറയുക .
ജപ്പാനിൽ 1980കളിൽ തുടങ്ങിയ ഈ രീതി പിന്നെ പാശ്ചാത്യരാജ്യങ്ങളിലേക്ക് വ്യാപിക്കുകയായിരുന്നു.
ഈ രീതിയെ മാത്രം അവലംബിച്ച് ജോൺ തോംസൺ സംവിധാനം ചെയ്ത ജർമ്മൻ ഗൂ ഗേൾസ് വൻ വിജയം നേടി .
അവലംബം പുറത്തേക്കുള്ള കണ്ണികൾ Bukkake എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബോണെല്ലിപ്പരുന്ത് ഇംഗ്ലീഷ് വിലാസം https://ml.wikipedia.org/wiki/Bonelli%27s_Eagle
ഒരു വലിയ ഇരപിടിയൻ പക്ഷിയാണ് ബോണെല്ലിപ്പരുന്ത് .
ബോണെല്ലിപ്പരുന്തിന്റെ ശാസ്ത്രീയ നാമം Aquila fasciata എന്നാണ്.
ഇംഗ്ലീഷിൽ Bonelli's Eagle, bonelli's hawk-eagle എന്നും.
ഇതിനെ തെക്കൻ യൂറോപ്പിലും ആഫ്രിക്കയിൽ സഹാറ മരുഭൂമിയുടെ തെക്കും വടക്കും ഭാഗങ്ങളിലും തെക്കേ ഏഷ്യ മുഴുവനും ഇന്തോനേഷ്യ വരേയും കാണപ്പെടുന്നു.
അതതിടങ്ങളിൽ മരങ്ങളിൽ മൂന്നു മുട്ടവരെ ഇട്ടു കുഞ്ഞുങ്ങളെ വളർത്തുന്നു.
ഈ പരുന്ത് മരങ്ങൾ ധാരാളമുള്ളിടത്തും കുന്നു പ്രദേശങ്ങളിലും തുറന്ന പ്രദേശങ്ങളുള്ള നാടുകളിലും കാണുന്നു.
ഡി.എൻ.എ പഠനം വ്യക്തമാക്കുന്നത് ഇവ Hieraaetus ജനുസ്സിൽ നിന്ന് Aquila ലേക്ക് മാറിയതെന്നാണ്.
55 മുതൽ 65 സെ.
മീറ്റർ വരെ നീളം കാണും.
മുകൾ വശം കടുത്ത തവിട്ടു നിറമാണ്.
അടിവശം വെള്ളയിൽ കടുത്ത നിറത്തിലുള്ള വരകളുള്ളതാണ്.
ചിറകുകൾക്ക് താരതമ്യേന നീളം കുറവാണ്.
നീളമുള്ള വാലിന്റെ മുകൾവശം ചാരനിറവും അടിവശം വെള്ളയുമാണ്.
കറുത്ത വീതിയുള്ള ഒറ്റ വര അരികിലായി കാണുന്നു.
കാലും കണ്ണുകളും മഞ്ഞയാണ്.
പൊതുവേ നിശ്ശബ്ദരാണ്.
ഇണയെ ആകർഷിക്കാനും കൂടിന്റെ സമീപത്തും മാത്രമെ സാധാരണയയി ഇവ ക്ലു- ക്ലുക്ലു- ക്ലൂയി എന്ന ശബ്ദമുണ്ടാക്കുന്നത്.
ജീവനുള്ളവയാണ് ഇവയുടെ ഭക്ഷണം.
കാക്ക, പ്രാവുകൾ തുടങ്ങിയവും ഭക്ഷണമാണ്.
കമ്പുകൾ കൊണ്ടുള്ള വലിയ കൂട്ടിൽ ഇലകൾ നിരത്തിയാണ് കൂടുണ്ടാക്കുന്നത്.
ഉയരമുള്ള ഒറ്റ മരങ്ങളിലോ ഉയർന്ന പാറകൂട്ടത്തിലോ ആണ് കൂടുകൾ ഉണ്ടാക്കുന്നത്.
ചിത്രശാല അവലംബം Birds of Kerala- Salim ali, the Kerala Forests and Wild life Department BirdLife International (2004).
Hieraaetus fasciatus.